Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: A szakképzési hozzájárulásról és a képzés rendszer fejlesztésének támogatásáról szóló 2001. évi LI. törvény
Paragraph Index: 780

(2) Azt a hozzájárulásra kötelezettet, aki e rendelet hatálybalépését megelőzően bejelentkezési kötelezettségét az Oktatási Minisztérium Szakképzési Támogatások Főosztályán teljesítette, úgy kell tekinteni, mint aki már eleget tett az (1) bekezdésben foglaltaknak.” Az említett bekezdésben szereplő kötelezettségnek a tájékoztató mellékleteként megjelenő „BEJELENTKE- ZÉSI NYOMTATVÁNY a szakképzési hozzájárulási kötelezettség elszámolására, a szakképzési hozzájárulásról és a szakképzés fejlesztésének támogatásáról szóló 2001. évi LI. törvény végrehajtására kiadott 31/2001. (IX. 14.) OM rendelet 1. § (1) bekezdésében foglaltak alapján” kitöltésével és benyújtásával kell eleget tenni. (A nyomtatvány és kitöltési utasítása a jelen tájékoztatóból fénymásolható, vagy a www.om.hu internet címről kinyomtatható.) Az Szht. 4. § (7) bekezdése szerint „A szakképzési hozzájárulást a gyakorlati képzés megszervezésével teljesítő hozzájárulásra kötelezett az éves szakképzési hozzájárulásról a tárgyévet követő év második hónapjának 15. napjáig az oktatási miniszter rendeletében előírt elszámolást az alapkezelő részére megküldi.” KÖZLEMÉNYEK, HIRDETMÉNYEK V. rész 2001/149. szám Az említett bekezdésben szereplő kötelezettségnek a tájékoztató mellékleteként megjelenő „ÉVES BEVALLÁS a gyakorlati képzést szervezők részére a szakképzési hozzájárulási kötelezettség teljesítéséről” nyomtatvány kitöltésével és benyújtásával kell eleget tenni. (A nyomtatvány és kitöltési utasítása a jelen tájékoztatóból fénymásolható, vagy a www.om.hu internet címről kinyomtatható.)

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes